عبدالکریم

سینیٹرعبدالکریم 
سینیٹرحافظ عبد الکریم (ولادت: 1 جنوری 1960ء) مرکزی جمعیت اہل حدیث پاکستان سے تعلق رکھنے والے پاکستانی عالم دین اور سیاست دان ہیں جو 2006 سے مرکزی جمعیت اہل حدیث پاکستان کے ناظم اعلیٰ ہیں ۔ بطور سیاست دان آپ اگست 2017ء سے مئی 2018ء تک وزیر مواصلات کے طور پرشاہد خاقان عباسی کی کابینہ میں خدمات انجام دے چکے ہیں۔ وہ مارچ 2018ء سے 2024ء تکایوان بالا پاکستانکے رکن رہے ہیں۔ اس سے قبل وہ جون 2013ء سے 2018ء تک قومی اسمبلی پاکستان کے رکن بھی رہے۔

 ابتدائی زندگی اور تعلیم 
حافظ عبد الکریم یکم جنوری 1960ء کو پیدا ہوئے۔ انھوں نے میٹرک تک تعلیم اپنے آبائی علاقہ سے حاصل کی۔ اس کے بعد گوجرانوالہ کے دینی مدرسہ سے درس نظامی کی تعلیم حاصل کرنے کے بعد جامعہ اسلامیہ، مدینہ منورہ چلے گئے جہاں آپ نے فاضل کی سند حاصل کی اور ودطن واپس آگئے۔ بعد ازیں آپ نے علوم اسلامیہ میں پی ایچ ڈی کی سند بھی حاصل کی۔

 سیاسی کیریئر 
انھوں نے اپنی عملی زندگی کا آغاز مرکزی جمعیت اہل حدیث پاکستان سے کیا ۔ مختلف ذیلی ذمہ داریوں کے بعد 2006 میں وہ مرکزی جمعیت اہل حدیث پاکستان کے ناظم اعلیٰ منتخب ہوئے۔ جب کہ انہی انتخابات میں ساجد میر تیسری مرتبہ امیر منتخب ہوئے تھے۔ اس کے بعد آپ لگاتار جماعت کے ناظم اعلیٰ منتخب ہوتے رہے ہیں۔ فروری 2025 میں آپ نے چوتھی مرتبہ جماعت کے مرکزی شوریٰ کے اجلاس میں ناظم اعلیٰ منتخب ہوئے۔ آپ اپنے علاقہ میں خاندانی اثر و رسوخ کی وجہ سے باحیثیت اور جاندار پہچان رکھتے ہیں۔ اسی وجہ سے مرکزی جمعیت اہل حدیث پاکستان کے پاکستان مسلم لیگ (ن) کے حلیف ہونے کی حیثیت سے آپ نے پہلی بار 2008ء کے عام انتخابات میں پاکستان مسلم لیگ (ن) کے امیدوار کی حیثیت سے حلقہ این اے-172 (ڈیرہ غازی خان-2) سے قومی اسمبلی کے لیے الیکشن لڑا، لیکن ناکام رہے۔ انھیں 41,894 ووٹ ملے اور وہفاروق احمد خان لغاری سے ہار گئے۔

مارچ 2011ء میں ضمنی انتخابات میں بھی انھوں نے اسی حلقے سے پاکستان مسلم لیگ (ن) کے امیدوار کے طور پر حصہ لیا، مگر اس بار بھی کامیاب نہ ہو سکے۔ انھیں 41,894 ووٹ ملے اور وہ اویس لغاری سے شکست کھا گئے۔

بعد ازاں 2013ء کے عام انتخابات میں وہ پاکستان مسلم لیگ (ن) کے امیدوار کی حیثیت سے حلقہ این اے-172 (ڈیرہ غازی خان-2) سے قومی اسمبلی کے رکن منتخب ہوئے۔ انھوں نے 49,230 ووٹ حاصل کیے اور جمال لغاری کو شکست دی۔

اگست 2017ء میں جب شاہد خاقان عباسی وزیر اعظم منتخب ہوئے تو حافظ عبد الکریم کو ان کی وفاقی کابینہ میں شامل کیا گیا اور انھیں پہلی بار وفاقی وزیر مواصلات مقرر کیا گیا۔

2018ء کے سینیٹ انتخابات میں پاکستان مسلم لیگ (ن) نے انھیں اپنے امیدوار کے طور پر نامزد کیا۔ تاہم، سپریم کورٹ کے فیصلے کے بعد الیکشن کمیشن آف پاکستان نے تمام (ن) لیگی امیدواروں کو آزاد حیثیت سے الیکشن لڑنے کا پابند کیا۔

وہ پنجاب سے ٹیکنوکریٹ کی نشست پر آزاد امیدوار کے طور پر سینیٹ کے رکن منتخب ہوئے۔ انھیں پاکستان مسلم لیگ (ن) کی حمایت حاصل تھی اور کامیابی کے بعد انھوں نے (ن) لیگی حکومتی بینچوں میں شمولیت اختیار کی۔ انھوں نے 12 مارچ 2018ء کو بطور سینیٹر حلف اٹھایا۔ اسی روز انھوں نے قومی اسمبلی سے استعفیٰ دینے کے باعث وفاقی وزارت مواصلات کا قلمدان چھوڑ دیا۔

بعد ازاں 15 مارچ 2018ء کو وہ دوبارہ شاہد خاقان عباسی کی کابینہ میں وفاقی وزیر مواصلات کے طور پر شامل کیے گئے۔ تاہم 31 مئی 2018ء کو قومی اسمبلی کی مدت مکمل ہونے پر ان کی وزارتی مدت بھی ختم ہو گئی۔

__DISAMBIG__